pythainlp/thaigov-v2-corpus-22032023 huggingface dataset:
วันพุธที่ 5 มกราคม 2565
Govt Spokesperson: COVID-19 patients remain entitled to free treatment
Govt Spokesperson: COVID-19 patients remain entitled to free treatment
January 4, 2022, Government Spokesperson Thanakorn Wangboonkongchana clarified about an information spread throughout the social media that the cabinet decided not to subsidize treatment of COVID-19 patients who are unvaccinated, whereas for the vaccinated patients who are also social security/gold card holders must be treated at the hospital they registered in order to receive the treatment free of charge. Those who want to stay at a hospitel or be treated at a private hospital will have to shoulder their own treatment expenses. Hospitalization criteria for mild-symptom patients have also been adjusted to encourage home/community isolation.
According to the Government Spokesperson, the statement above is simply a proposal of concerned agency, deliberated at the cabinet meeting on December 28, 2022, on which the cabinet assigned Ministry of Public Health’s Department of Health Service Support to work together with the National Health Security Office and other concerned agencies to further consider implementation propriety and timeframe for the normalization of the Universal Coverage for Emergency Patients Scheme in line with the COVID-19 situation and public best interest before further decision is to be made. Therefore, as of now all related measures remain unchanged.
The Government Spokesperson reaffirmed that Prime Minister and Defense Minister Gen. Prayut Chan-o-cha has made public healthcare the Government’s priority. COVID-19 patients of all cases are entitled to free treatment which will be subsidized by the Government.
วันพฤหัสบดีที่ 30 มิถุนายน 2565
บูมเมืองต้นแบบเบตง! นักท่องเที่ยวคึกคัก พัฒนาจุดท่องเที่ยวเพิ่ม นักท่องเที่ยว 5 เดือนแรกมาเยือน จชต.แล้ว 5 แสนคน
บูมเมืองต้นแบบเบตง! นักท่องเที่ยวคึกคัก พัฒนาจุดท่องเที่ยวเพิ่ม นักท่องเที่ยว 5 เดือนแรกมาเยือน จชต.แล้ว 5 แสนคน
วันที่ 30 มิถุนายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยความสำเร็จโครงการเมืองต้นแบบเบตง จ.ยะลา ซึ่งเป็นส่วนหนึ่งของโครงการใหญ่ที่ประกอบด้วย อีกสองเมือง คือ เมืองต้นแบบหนองจิก จ.ปัตตานี และเมืองต้นแบบสุไหงโก-ลก จ.นราธิวาส โดยนำนโยบายของนายกรัฐมนตรีเป็นแนวทาง เน้นการมีส่วนร่วมของประชาชน มีเป้าหมายยกระดับคุณภาพชีวิตให้ประชาชนมีอาชีพ รายได้ ลดความเหลื่อมล้ำ พื้นที่มีความสงบร่มเย็นภายใต้สังคมพหุวัฒนธรรมที่หลากหลาย ขับเคลื่อนผ่านหน่วยงานในพื้นที่ อาทิ ศูนย์อำนวยการบริหารจังหวัดชายแดนภาคใต้ (ศอ.บต.) จังหวัด และหน่วยงานส่วนท้องถิ่นต่าง ๆ
สำหรับเมืองต้นแบบเบตง จ.ยะลา มุ่งเป้าเป็นต้นแบบการพัฒนาที่พึ่งพาตนเองอย่างยั่งยืน ขณะนี้เป็นที่รู้จักของนักท่องเที่ยวมากขึ้น ภายหลังเปิดให้บริการสกายวอล์คอัยเยอร์เวง ในปี 2563 ส่งผลให้การท่องเที่ยวภายในเมืองเบตงคึกคักจากทั่วทุกสารทิศ เฉลี่ยวันละ 1,000 คน ส่วนวันหยุด ศุกร์ เสาร์ อาทิตย์ มีนักท่องเที่ยวจองที่พักและเข้าเที่ยวชมเมืองวันละ 3,000-4,000 คน สร้างงานและอาชีพให้กับผู้คนในพื้นที่อย่างมาก
นางสาวรัชดา ยังได้กล่าวถึงผลจากการจัดโครงการ Amazean Jungle Trail วิ่งตามภูมิประเทศ ในเดือนพฤษภาคม ที่ผ่านมา ซึ่งเป็นความร่วมมือระหว่างศอ.บต.และกระทรวงการท่องเที่ยวและกีฬา สามารถดึงนักวิ่ง 1,300 คน จาก 14 ประเทศ มีการจองและเข้าพักในโรงแรมและรีสอร์ทของทั้งคนไทยและต่างชาติกว่า 4,000 ห้อง ส่งผลให้มีเม็ดเงินสะพัด 140 ล้านบาทในช่วงเวลาดังกล่าว
ขณะนี้ กระทรวงทรัพยากรธรรมชาติและสิ่งแวดล้อม ร่วมกับ ศอ.บต. และภาคีเครือข่ายการพัฒนาของภาคเอกชน กำลังเร่งการสำรวจและพัฒนาอุโมงค์ปิยะมิตร แห่งที่ 2 “ต้าสุยต๋อ” ซึ่งเป็นอุโมงค์ประวัติศาสตร์สำคัญที่ใหญ่ที่สุดในพื้นที่จังหวัดชายแดนภาคใต้ในฐานะฐานที่ตั้งของคอมมิวนิสต์มลายาและจะเป็นพื้นที่ท่องเที่ยวแห่งแรกที่เป็นการออกแบบการพัฒนาร่วมกันระหว่างรัฐ ประชาชนและเอกชน รองรับนักท่องเที่ยวที่สนใจการท่องเที่ยวเชิงธรรมชาติป่าบาลาฮาลาที่มีความงดงามและเป็นป่าอเมซอนในภูมิภาคเอเชียตะวันออกเฉียงใต้เพียงแห่งเดียว รวมทั้งเป็นพื้นที่ประวัติศาสตร์ที่สำคัญของจังหวัดชายแดนภาคใต้ที่จะพร้อมอวดโฉมเป็นการเบื้องต้นในปี 2566
“รัฐบาลมุ่งมั่นที่จะนำการพัฒนาคุณภาพชีวิตและเศรษฐกิจเป็นกลไกในการสร้างความสงบร่มเย็นในพื้นที่อย่างยั่งยืน ซึ่งจะเกิดขึ้นควบคู่ไปกับการมีส่วนร่วมของทุกภาคส่วนและการส่งเสริมความหลากหลายทางวัฒนธรรม ผลการดำเนินงานของโครงการเมืองต้นแบบ ชี้ให้เห็นถึงความสำเร็จของนโยบายรัฐบาล อนึ่ง ข้อมูลจากกระทรวงการท่องเที่ยวฯ แสดงจำนวนนักท่องเที่ยวไทยและต่างชาติมาเยือน 3 จังหวัดชายแดนภาคใต้ ช่วงมกราคม-พฤษภาคม ปี 2565 มีกว่า 5 แสนคน คิดเป็นรายได้ 215 ล้านบาท เพิ่มขึ้นจากช่วงเดียวกันของปีที่แล้ว ซึ่งมีจำนวนผู้มาเยือน 2.88 แสนคน คิดเป็นรายได้ 172 ล้านบาท” นางสาวรัชดา กล่าว
วันพุธที่ 23 กุมภาพันธ์ 2565
กรมศุลกากรจับกุมชายชาวเซียร่าลีโอนขนโคเคน 74 ก้อน
กรมศุลกากรจับกุมผู้ต้องหาลักลอบนำโคเคนเข้ามาในราชอาณาจักร จำนวน 74 ก้อน น้ำหนักรวมสิ่งห่อหุ้มประมาณ 1,280 กรัม มูลค่าประมาณ 3.8 ล้านบาท
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า จากการวิเคราะห์ความเสี่ยงของผู้โดยสารขาเข้าระหว่างประเทศ กรมศุลกากรร่วมกับเจ้าหน้าที่หน่วยงานที่เกี่ยวข้อง (AIRPORT INTERDICTION TASK FORCE: AITF) พบข้อมูลผู้ต้องสงสัยเพศชาย อายุ 41 ปี สัญชาติเซียร่าลีโอน เดินทางมาจากประเทศกีนีบิเซาถึงปลายทางสนามบินสุวรรณภูมิ ในวันที่ 12 กุมภาพันธ์ 2565 เวลาประมาณ 12.40 น. เจ้าหน้าที่จึงได้ทำการวางแผนตรวจค้นบริเวณจุดตรวจศุลกากรผู้โดยสารขาเข้า ผลการตรวจค้นสัมภาระไม่พบสิ่งผิดกฎหมาย เจ้าหน้าที่จึงทำการหาข้อมูลเพิ่มเติมเกี่ยวกับที่พักและการกักตัวของผู้ต้องสงสัยคนดังกล่าว จนทราบว่าจะเข้าพักที่โรงแรมแห่งหนึ่งย่านถนนจันทร์มีกำหนดออกจากโรงแรม ในวันที่ 22 กุมภาพันธ์ 2565
เจ้าหน้าที่กรมศุลกากรและเจ้าหน้าที่ชุดปฏิบัติการ AITF จึงจัดชุดสังเกตการณ์ด้านนอกโรงแรมจนกระทั่งเวลาประมาณ 04.30 น. ของวันที่ 22 กุมภาพันธ์ 2565 พบเป้าหมายผู้ต้องหาเดินทางออกจากโรงแรม เจ้าหน้าที่จึงแสดงตัวขอตรวจค้น พบโคเคนซุกซ่อนอยู่ในถุงสีดำภายในกระเป๋าเป้ จำนวน 74 ก้อน น้ำหนักรวมสิ่งห่อหุ้มประมาณ 1,280 กรัม มูลค่าประมาณ 3.8 ล้านบาท คาดว่าขณะเดินทางเข้าประเทศผู้ต้องหาได้กลืนโคเคนตามที่ตรวจพบลงไปในช่องท้องและได้ถ่ายออกขณะที่พักในโรงแรมกักตัวดังกล่าว จึงได้แจ้งข้อหาให้ชายคนดังกล่าวทราบว่าการกระทำดังกล่าวเป็นความผิดฐานนำเข้ายาเสพติดให้โทษประเภท 2 และครอบครองยาเสพติดให้โทษประเภท 2 โดยไม่ได้รับอนุญาต ตามประมวลกฎหมายยาเสพติด และเป็นความผิดตามมาตรา 244 แห่งพระราชบัญญัติศุลกากร พ.ศ. 2560 และนำผู้ต้องหาพร้อมของกลางส่งพนักงานสอบสวนดำเนินคดีต่อไป
โฆษกกรมศุลกากร กล่าวเพิ่มเติมว่า สำหรับ สถิติผลการจับกุมยาเสพติดของกรมศุลกากร ในปีงบประมาณ 2565 (ตุลาคม 2564 ถึง ปัจจุบัน ) มีจำนวน 28 ราย มูลค่า 880,626,250 บาท
วันอังคารที่ 28 กันยายน 2564
รองปลัดฯ อำพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564
รองปลัดฯ อำพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2564 โดยมีผู้แทนจากกรมส่งเสริมสหกรณ์ ผู้แทนจากสำนักงานปลัดกระทรวงเกษตรและสหกรณ์ สำนักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติ และคณะทำงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ โดยที่ประชุมได้มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จำนวน 5 เรื่อง
วันพุธที่ 25 สิงหาคม 2564
โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุ VFE ไม่สามารถป้องกันไวรัส
โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุ VFE ไม่สามารถป้องกันไวรัส
โฆษกดีอีเอสเตือนอย่าหลงเชื่อข่าวปลอมหน้ากากอนามัยไม่ระบุVFEไม่สามารถป้องกันไวรัสแจงหน้ากากอนามัยทางการแพทย์ที่อย.อนุญาตแม้จะไม่ได้ระบุVFEก็มีประสิทธิภาพในการป้องกันการทะลุผ่านของละอองฝอยและเชื้อไวรัสที่ปนมากับละอองฝอยได้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีข้อความแนะนำปรากฏในสื่อต่างๆเกี่ยวกับประเด็นเรื่องหน้ากากอนามัยที่ไม่ระบุVFEจะไม่สามารถป้องกันไวรัสได้ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับสำนักงานคณะกรรมการอาหารและยา(อย.)กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่าหากสวมใส่หน้ากากอนามัยที่ไม่ระบุVFEเท่ากับป้องกันไวรัสไม่ได้นั้นทางสำนักงานคณะกรรมการอาหารและยา(อย.)ได้ตรวจสอบและชี้แจงว่าคำว่าVFEที่พบบนบรรจุภัณฑ์ของหน้ากากหมายถึงค่าประสิทธิภาพในการป้องกันเชื้อไวรัส(Viral Filtration Efficiency)ของหน้ากาก
ซึ่งหน้ากากอนามัยทางการแพทย์ที่อย.อนุญาตจะมีคุณสมบัติในการป้องกันการแพร่เชื้อไวรัสที่มาพร้อมละอองฝอยของน้ำลายได้แม้ว่าจะไม่ได้ระบุข้อมูลประสิทธิภาพในการป้องกันเชื้อไวรัสในรูปแบบVFE
ดังนั้นประชาชนสามารถสังเกตข้างกล่องจะระบุข้อความMedical mask, Surgical maskหรือหน้ากากอนามัยทางการแพทย์และสามารถตรวจสอบรายชื่อหน้ากากอนามัยทางการแพทย์ที่ได้รับอนุญาตจากอย.ทางเว็บไซต์www.fda.moph.go.thอย่างไรก็ตามโดยปกติแล้วเชื้อไวรัสจะมาพร้อมกับละอองฝอยของน้ำลายหน้ากากอนามัยที่ระบุวัตถุประสงค์อื่นเช่นป้องกันฝุ่นละอองป้องกันกลิ่นแม้ว่าอย.จะไม่ได้กำกับดูแลแต่ก็มีประสิทธิภาพในการป้องกันการทะลุผ่านของละอองฝอยและเชื้อไวรัสที่ปนมากับละอองฝอยได้เช่นเดียวกัน
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลจากสำนักงานคณะกรรมการอาหารและยา(อย.)กระทรวงสาธารณสุขสามารถติดตามได้ที่เว็บไซต์www.fda.moph.go.thหรือโทรสายด่วนอย. 1556
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันอังคารที่ 5 เมษายน 2565
ครม. ผ่านร่างกฎกระทรวงฯ ลดอัตราเงินสมทบที่นายจ้างและผู้ประกันตนจ่ายเข้ากองทุนประกันสังคม 3  เดือน (พ.ค.-ก.ค. 65)  ช่วยลดภาระค่าครองชีพและต้นทุนการผลิต
ครม. ผ่านร่างกฎกระทรวงฯ ลดอัตราเงินสมทบที่นายจ้างและผู้ประกันตนจ่ายเข้ากองทุนประกันสังคม 3  เดือน (พ.ค.-ก.ค. 65)  ช่วยลดภาระค่าครองชีพและต้นทุนการผลิต
วันที่ 5 เมษายน 2565 นายธนกรวังบุญคงชนะโฆษกประจำสำนักนายกรัฐมนตรีแถลงมติคณะรัฐมนตรี อนุมัติร่างกฎกระทรวงกำหนดอัตราเงินสมทบกองทุนประกันสังคม พ.ศ. …. ลดอัตราเงินสมทบ 3 เดือน กรณี ม 33 นายจ้างและลูกจ้าง จ่ายเงินสมทบกองทุนฯ เหลือ ฝ่ายละร้อยละ 1 จากเดิมร้อยละ 5 กรณี ม 39 จากเดิมร้อยละ 9 ของฐานค่าจ้าง 4,800 บาท (เดือนละ 432 บาท) ให้เหลือร้อยละ 1.9 หรือ เดือนละ 91 บาท ตั้งแต่วันที่ 1 พ.ค.- 31 ก.ค. 65 ทั้งนี้ การลดอัตราเงินสมทบ 3 งวดนี้ ส่งผลให้กองทุนประกันสังคมจัดเก็บเงินสมทบได้ลดลง 34,023 ล้านบาท โดยผู้ประกันตนจ่ายเงินสมทบลดลงเป็นเงิน 18,085 ล้านบาท และนายจ้างจ่ายเงินลดลงเป็น 15,938 ล้านบาท ซึ่งเป็นผลดีต่อผู้ประกันตน ทำให้สามารถนำเงินส่วนนี้ไปใช้จ่าย เสริมสภาพคล่องได้ประมาณ 1,000 - 1,800 บาทต่อคน ขณะเดียวกันนายจ้างก็มีสภาพคล่องเพิ่มมากขึ้นทั้งนี้รัฐบาลได้ใช้กลไกของกองทุนประกันสังคม เพื่อช่วยลดภาระค่าครองชีพให้แก่ผู้ประกันตนและต้นทุนการผลิตให้แก่นายจ้าง ในช่วงระยะเวลาหนึ่ง เพื่อบรรเทาผลกระทบต่อประชาชนจากสถานการณ์ราคาพลังงานจากปัญหาความขัดแย้งในภูมิภาคยุโรป เท่านั้น
วันพุธที่ 5 มกราคม 2565
นิพนธ์ ขอบคุณทุกความร่วมมือทั้งภาครัฐและเอกชน  ช่วยลดการสูญเสียชีวิตทางถนนในช่วงปีใหม่ 15% เชื่อมั่นว่าความร่วมมือนี้จะช่วยลดความสูญเสียได้ตลอดทั้งปี
นิพนธ์ ขอบคุณทุกความร่วมมือทั้งภาครัฐและเอกชน  ช่วยลดการสูญเสียชีวิตทางถนนในช่วงปีใหม่ 15% เชื่อมั่นว่าความร่วมมือนี้จะช่วยลดความสูญเสียได้ตลอดทั้งปี
เมื่อวันที่ 5 มกราคม 2565 นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผยว่า ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ พ.ศ.2565 หรือ ศปถ. โดยกรมป้องกันและบรรเทาสาธารณภัยและความร่วมมือของหน่วยงานภาคีเครือข่าย ได้สรุปอุบัติเหตุทางถนนสะสมในช่วง 7 วันของการรณรงค์ (29 ธ.ค.64 – 4 ม.ค.65) เกิดอุบัติเหตุรวม 2,707 ครั้ง ผู้เสียชีวิตรวม 333 ผู้บาดเจ็บรวม 2,672 คน จังหวัดที่เกิดอุบัติเหตุสะสมสูงสุดได้แก่ เชียงใหม่ (96 ครั้ง) จังหวัดที่มีผู้เสียชีวิตสะสมสูงสุด ได้แก่ กรุงเทพมหานคร (22 ราย) จังหวัดที่มีผู้บาดเจ็บสะสมสูงสุด ได้แก่ เชียงใหม่ กาญจนบุรี (จังหวัดละ 93 คน) จังหวัดที่ไม่มีผู้เสียชีวิตในช่วง 7 วันของการรณรงค์มี 9 จังหวัด ได้แก่ ตรัง นครนายก ปัตตานี พังงา ยะลา สตูล สมุทรสงคราม สุโขทัย และแพร
สาเหตุที่ทำให้เกิดอุบัติเหตุสูงสุด ได้แก่ ขับรถเร็ว ร้อยละ 34.45 ตัดหน้ากระชั้นชิด ร้อยละ 25.36 ดื่มแล้วขับ ร้อยละ 21.05 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 82.04 อุบัติเหตุส่วนใหญ่เกิดบนเส้นทางตรง ร้อยละ 82.78 ถนนกรมทางหลวง ร้อยละ 40.67 ถนนใน อบต./หมู่บ้าน ร้อยละ 38.28 ช่วงเวลาที่เกิดอุบัติเหตุสูงสุด ได้แก่ ช่วงเวลา 18.01 – 19.00 น. ร้อยละ 10.53 ผู้บาดเจ็บและเสียชีวิตสูงสุดอยู่ในช่วงอายุ 40 – 59 ปี ร้อยละ 17.49
นายนิพนธ์ กล่าวอีกว่า จากสถิติอุบัติเหตุทางถนนทั้งจำนวนอุบัติเหตุ จำนวนผู้เสียชีวิต และจำนวนผู้บาดเจ็บ ลดลงเมื่อเปรียบเทียบอุบัติเหตุที่เกิดขึ้นกับปี 2564 โดยจำนวนการเกิดอุบัติเหตุลดลง 626 ครั้ง (ลดลง 18.78%) ผู้บาดเจ็บลดลง 654 คน (ลดลง 19.66%) และผู้เสียชีวิตลดลง 59 คน (ลดลง 15% ) ซึ่งสวนทางกับปริมาณรถขาเข้าและขาออกจากกรุงเทพฯ รวมทั้งสิ้น 7,540,156 คัน (ออกจาก กทม. จำนวน 3,718,563 คัน และเข้า กทม. จำนวน 3,821,593 คัน) ที่เพิ่มขึ้น 19 % เมื่อเทียบกับปริมาณจราจรของเทศกาลปีใหม่ 2564 ที่มีสถิติอยู่ที่ 6,328,973 คัน โดยสาเหตุหลักของอุบัติเหตุทางถนนยังคงเกิดจากการขับรถเร็วเกินกว่าที่กฎหมายกำหนดและเมาสุรา แม้ปีนี้ปริมาณการจราจรบนถนนจะสูงกว่าปี 2564 แต่ผลจากรณรงค์ความปลอดภัยทางถนนอย่างจริงจังของทุกจังหวัดและหน่วยงาน สามารถทำให้เกิดความปบอดภัยทางถนนได้มากกว่าปี 2564 โดยดูจากตัวชี้วัดจำนวนครั้งการเกิดอุบัติเหตุ จำนวนผู้บาดเจ็บ จำนวนผู้เสียชีวิต ลดลงทุกตัว ซึ่งศูนย์อำนวยการความปลอดภัยทางถนนจะบูรณาการสร้างความปลอดภัยทางถนนอย่างต่อเนื่องตลอดทั้งปี นำไปสู่การบรรลุเป้าหมายภาพรวมของประเทศในการลดอัตราผู้เสียชีวิตจากอุบัติเหตุทางถนนของประเทศให้เหลือ 12 คน ต่อประชากรหนึ่งแสนภายในปี พ.ศ. 2570
“ขอขอบคุณหน่วยงานทุกภาคส่วน เครือข่ายอาสาสมัคร กลุ่มจิตอาสา และเจ้าหน้าที่ผู้ปฏิบัติงานที่ร่วมเป็นส่วนหนึ่งในการอำนวยความสะดวกและสร้างความปลอดภัยแก่ประชาชนในการเดินทาง ด้วยความทุ่มเท เสียสละ อดทน และเข้มแข็ง เพื่อร่วมกันสร้างความปลอดภัยทางถนนอย่างยั่งยืนต่อไป” นายนิพนธ์กล่าว
วันอังคารที่ 4 มกราคม 2565
กรมทางหลวงชนบท ปรับปรุงอาคารศูนย์ควบคุมการจราจรเพื่อการท่องเที่ยว จังหวัดเชียงใหม่
เพิ่มประสิทธิภาพการเดินทางท่องเที่ยวอย่างปลอดภัย ลดปัญหาการจราจรในสายทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ปรับปรุงอาคารศูนย์ควบคุมการจราจร เพื่อการท่องเที่ยวแห่งแรกในจังหวัดเชียงใหม่ ยกระดับมาตรฐานความปลอดภัยและลดปัญหาการจราจรในสายทาง เพื่อเพิ่มประสิทธิภาพการเดินทางท่องเที่ยวภายในจังหวัด ด้วยระบบขนส่งและจราจรอัจฉริยะ (Intelligent Transportation System : ITS) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการนำเทคโนโลยีมาใช้ในการพัฒนามาตรฐานความปลอดภัยในการเดินทางให้กับประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จังหวัดเชียงใหม่เป็นหนึ่งในจังหวัดที่มีปริมาณการเดินทางสูงโดยเฉพาะในช่วงเทศกาลและฤดูกาลท่องเที่ยวของทุกปี เนื่องจากมีการเดินทางท่องเที่ยวและเดินทางกลับภูมิลำเนาของประชาชนเป็นจำนวนมาก ส่งผลให้เกิดปัญหาการจราจรติดขัดในบางแห่ง และมีความเสี่ยงจากการเกิดอุบัติเหตุขณะสัญจรบนท้องถนนเพิ่มมากขึ้น โดย ทช. ได้คำนึงถึงความสำคัญด้านความปลอดภัยและการแก้ปัญหาการจราจรในอนาคตของจังหวัดเชียงใหม่ จึงได้ดำเนินการปรับปรุงอาคารศูนย์ควบคุมการจราจรเพื่อการท่องเที่ยวแห่งแรกในจังหวัดเชียงใหม่ ซึ่งเป็นศูนย์ควบคุมฯ ที่นำระบบขนส่ง และจราจรอัจฉริยะ (ITS) มาใช้ในการบริหารจัดการข้อมูลและควบคุมการจราจรให้มีประสิทธิภาพมากยิ่งขึ้น โดยศูนย์ควบคุมฯ ดังกล่าวเป็นการบูรณาการข้อมูลร่วมกันระหว่างแขวงทางหลวงชนบทเชียงใหม่กับหน่วยงานที่เกี่ยวข้อง อาทิ กรมทางหลวง องค์กรปกครองส่วนท้องถิ่น เพื่อเป็นศูนย์กลางในการควบคุมการจราจรของพื้นที่ต่าง ๆ ในจังหวัดเชียงใหม่ให้มีความเหมาะสมกับสถานการณ์แต่ละช่วงเวลา รองรับปริมาณการเดินทางท่องเที่ยว รวมถึงป้องกันและลดอุบัติเหตุที่อาจเกิดขึ้นในสายทางให้กับประชาชนผู้ใช้เส้นทาง นอกจากนี้ การนำเทคโนโลยี มาใช้ยังช่วยให้เจ้าหน้าที่สามารถเข้าถึงพื้นที่และดำเนินการแก้ไขปัญหาการจราจรได้อย่างรวดเร็วและสามารถประชาสัมพันธ์ข้อมูลการเดินทางสู่ผู้ใช้เส้นทางได้โดยตรงจากศูนย์ควบคุมฯ สำหรับบริเวณทางแยกและจุดเชื่อมโยงแหล่งท่องเที่ยวภายในจังหวัดเชียงใหม่ ทช. ได้ติดตั้งระบบ CCTV เพื่อนับปริมาณการจราจร พร้อมกับติดตั้งป้าย VMS สำหรับประชาสัมพันธ์ข้อมูลจราจรแบบ Real Time เพื่อให้ผู้ใช้เส้นทางทราบสภาพการจราจร ณ เวลาปัจจุบัน รวมทั้งมีการใช้งานระบบสัญญาณไฟจราจรอัจฉริยะที่สามารถปรับเปลี่ยนระยะเวลาของสัญญาณตามปริมาณจราจรในแต่ละช่วงเวลาได้ ซึ่งปัจจุบันอยู่ในระหว่างทดลองระบบควบคุมการจราจรผ่านศูนย์ควบคุมฯ และดำเนินการขยายผลการติดตั้งเพิ่มเติมไปยังแหล่งท่องเที่ยวและเส้นทางอื่น ๆ ในจังหวัดเชียงใหม่ อาทิ ทางหลวงชนบทสาย ชม.3024 อำเภอเชียงดาว ทางหลวงชนบทสาย ชม.4030 อุทยานแห่งชาติห้วยน้ำดัง และทางหลวงชนบทสาย ชม.4051 อำเภอแม่ริม ทั้งนี้ คาดว่าจะเปิดใช้งานศูนย์ควบคุมฯ อย่างเป็นทางการในช่วงต้นปี 2565 จึงนับว่าเป็นจุดเริ่มต้นสำคัญในการจัดตั้งศูนย์ควบคุมการจราจรเพื่อการท่องเที่ยว ด้วยการนำเทคโนโลยีมาช่วยบริหารจัดการข้อมูลจราจรบนเส้นทางในโครงข่ายทางหลวงชนบทได้อย่างมีประสิทธิภาพ เพื่อนำไปสู่การพัฒนามาตรฐานด้านการอำนวยความสะดวกปลอดภัยให้กับประชาชนในอนาคตต่อไป
วันอาทิตย์ที่ 26 มิถุนายน 2565
นายกฯ ยินดีสัญญาณท่องเที่ยวไทยเริ่มฟื้น หลังจีนเริ่มเปิดเที่ยวบินไทย-จีน กำชับ เตรียมมาตรการดึงดูดชาวต่างชาติ ช่วงครึ่งปีหลัง
นายกฯ ยินดีสัญญาณท่องเที่ยวไทยเริ่มฟื้น หลังจีนเริ่มเปิดเที่ยวบินไทย-จีน กำชับ เตรียมมาตรการดึงดูดชาวต่างชาติ ช่วงครึ่งปีหลัง
เมื่อวันที่ 26 มิ.ย.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดี หลังสำนักงานการบินพลเรือนแห่งประเทศจีน เปิดให้สายการบินสัญชาติไทย สามารถทำการบินระหว่างประเทศไทยและจีน ได้แล้วเบื้องต้น 2 เที่ยวบินต่อสัปดาห์ โดยเริ่มจากเปิดให้ประชาชนในกลุ่มนักธุรกิจ นักเรียนและนักศึกษาก่อน ซึ่งขณะนี้รัฐบาลจีนได้เริ่มผ่อนคลายมาตรการเดินทางระหว่างประเทศแล้ว จึงถือเป็นสัญญาณดีในการฟื้นตัวด้านการท่องเที่ยว ซึ่งที่ผ่านมา กลุ่มนักท่องเที่ยวชาวจีนถือเป็นกลุ่มหลักที่สร้างรายได้ให้กับการท่องเที่ยวประเทศไทย จึงเชื่อว่าหลังจากนี้ทางการจีนจะเริ่มทยอยเปิดการเดินทางระหว่างประเทศมากขึ้นตามลำดับ
น.ส.ไตรศุลี กล่าวว่า นายกรัฐมนตรี ยังได้กำชับให้กระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) เตรียมความพร้อมมาตรการส่งเสริมการท่องเที่ยวในประเทศไทยช่วงครึ่งปีหลัง ตามที่คาดการณ์ว่าจะมีจำนวนนักท่องเที่ยวเพิ่มขึ้นมากหลังจากที่ไทยได้ผ่อนคลายมาตรการเดินทางเข้าประเทศ โดยยกเลิกระบบ Thailand Pass สำหรับนักท่องเที่ยวต่างชาติ ที่จะในเริ่มวันที่ 1 ก.ค. 2565 เป็นต้นไป จึงต้องเน้นย้ำเพื่อสร้างความรับรู้สำหรับชาวต่างชาติ พร้อมกับมีมาตรการเพื่อสร้างแรงจูงใจในการเดินทางมากขึ้น
น.ส.ไตรศุลี กล่าวว่า แม้ปัจจุบันสถานการณ์การติดเชื้อโควิด-19 ในประเทศไทยจะคลี่คลายลงมาก แต่รัฐบาลยังขอความร่วมมือประชาชนให้ช่วยกันป้องกันระมัดระวังการติดเชื้อ เพื่อความปลอดภัยต่อตนเองและคนรอบข้าง ที่สำคัญยังเป็นการสร้างความเชื่อมั่นของประเทศไทยต่อนักท่องเที่ยวด้วย ว่าเมื่อเดินทางมาประเทศไทยแล้ว นอกจากจะได้รับการต้อนรับและการบริการที่ดีแล้ว ยังมีความมั่นใจว่าจะได้รับความปลอดภัยจากโควิด-19 ด้วย
วันอังคารที่ 3 พฤษภาคม 2565
สรุปยอดใช้จ่ายตามมาตรการรักษาระดับการบริโภคในประเทศ ปี 65 ที่ทั้ง 3 โครงการ
.....
สรุปยอดใช้จ่ายตามมาตรการรักษาระดับการบริโภคในประเทศ ปี 65 ที่ทั้ง 3 โครงการ ได้สิ้นสุดไปเมื่อวันที่ 30 เม.ย. 65 ประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4/ โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2/ โครงการคนละครึ่ง ระยะที่ 4 โดยมีผู้ใช้สิทธิสะสมทั้ง 3 โครงการรวม 40.95 ล้านราย และมียอดใช้จ่ายสะสมทั้งหมด 70,458.8 ล้านบาท
Cr. กระทรวงการคลัง
#ไทยคู่ฟ้า#ร่วมต้านโควิด19
-------------------
วันพุธที่ 26 มกราคม 2565
วธ.ปรับภาพลักษณ์ผู้บริหารยุคใหม่เก่งกฎหมายรอบด้าน รุกเปิดอบรมให้ความรู้กฎหมายเกี่ยวข้องงานของกระทรวงวัฒนธรรมแก่ผู้บริหาร-วัฒนธรรมจังหวัดทั่วประเทศ
วธ.ปรับภาพลักษณ์ผู้บริหารยุคใหม่เก่งกฎหมายรอบด้าน รุกเปิดอบรมให้ความรู้กฎหมายเกี่ยวข้องงานของกระทรวงวัฒนธรรมแก่ผู้บริหาร-วัฒนธรรมจังหวัดทั่วประเทศ
วธ.ปรับภาพลักษณ์ผู้บริหารยุคใหม่เก่งกฎหมายรอบด้าน รุกเปิดอบรมให้ความรู้กฎหมายเกี่ยวข้องงานของกระทรวงวัฒนธรรมแก่ผู้บริหาร-วัฒนธรรมจังหวัดทั่วประเทศ ระดมวิทยากรจากสำนักงานคณะกรรมการกฤษฎีกา สำนักงานปลัดสำนักนายกรัฐมนตรี สำนักงาน ก.พ. และกรมบัญชีกลาง ให้ความรู้ ทำงานโปร่งใส มีประสิทธิภาพ ตามระเบียบหรือกฎหมาย
เมื่อวันที่ ๒๖ มกราคม 2565 นางยุพา ทวีวัฒนะกิจบวร ปลัดกระทรวงวัฒนธรรม (วธ.) เป็นประธานเปิดโครงการฝึกอบรมให้ความรู้กฎหมายที่เกี่ยวข้องกับการปฏิบัติงานของกระทรวงวัฒนธรรม ประจำปีงบประมาณ พ.ศ. 2565 โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ โรงแรมโกลเด้น ทิวลิป ซอฟเฟอริน กรุงเทพฯ โดยโครงการดังกล่าวจัดขึ้นเพื่อให้ผู้ร่วมโครงการนำความรู้ที่ได้ไปใช้ในการปฏิบัติหน้าที่ให้เป็นไปตามกฎหมาย ผู้เข้าร่วมโครงการนำความรู้ที่ได้ไปใช้ในการปฏิบัติหน้าที่ให้เป็นไปตามกฎหมาย และระเบียบของทางราชการ เพื่อเป็นการป้องกันไม่ให้เกิดการกระทำความผิด และเกิดความเสียหายจากการไม่ปฏิบัติตามระเบียบ กฎหมาย ต่อทั้งตัวเจ้าหน้าที่ และต่อหน่วยงาน และเพื่อให้บุคลากรมีศักยภาพและสมรรถนะสูง สามารถปฏิบัติงานได้อย่างมืออาชีพตามนโยบายของกระทรวงวัฒนธรรม
ปลัดกระทรวงวัฒนธรรม กล่าวต่อไปว่า สำหรับเนื้อหาสาระการอบรมครั้งนี้เน้นครอบคลุมกฎหมายที่เกี่ยวข้องกับการปฏิบัติราชการ ได้แก่ พระราชบัญญัติวิธีปฏิบัติราชการทางปกครอง พ.ศ. ๒๕๓๙ พระราชบัญญัติข้อมูลข่าวสาร ของราชการ พ.ศ. ๒๕๔๐ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และการดำเนินการทางวินัยของข้าราชการตามพระราชบัญญัติระเบียบข้าราชการพลเรือน พ.ศ. ๒๕๕๑ มีกำหนดระยะเวลาการฝึกอบรม ๓ วัน ตั้งแต่วันที่ ๒๖ - ๒๘ มกราคม ๒๕๖๕ ณ โรงแรมโกลเด้น ทิวลิป ชอฟเฟอริน กรุงเทพ มีผู้เข้าร่วมโครงการ ได้แก่ วัฒนธรรมจังหวัด โดยได้รับความอนุเคราะห์วิทยากรจากหน่วยงานต่าง ๆ ได้แก่ สำนักงานคณะกรรมการกฤษฎีกา สำนักงานปลัดสำนักนายกรัฐมนตรี สำนักงาน ก.พ. และกรมบัญชีกลาง
“การปฏิบัติราชการเพื่อขับเคลื่อนภารกิจต่าง ๆ ของกระทรวงวัฒนธรรม จำเป็นต้องมีความรู้ความเข้าใจกฎหมายที่เกี่ยวข้องกับการปฏิบัติงานเพื่อให้สามารถปฏิบัติราชการได้อย่างโปร่งใส มีประสิทธิภาพ เป็นไปตามระเบียบหรือกฎหมาย ดังนั้น การเป็นผู้บริหารยุคใหม่ จะต้องมีความรู้ความสามารถทุกด้าน มีความน่าเชื่อถือ ปฏิบัติงานได้อย่างถูกต้อง โดยเฉพาะเรื่องกฎหมายที่เกี่ยวข้องกับงานวัฒนธรรม จะมีประโยชน์ทั้งต่อตัวผู้บริหาร วัฒนธรรมจังหวัดที่จะเติบโตในตำแหน่งที่สูงขึ้นต่อไป ปฏิบัติหน้าที่ด้วยความซื่อสัตย์ สุจริต มีคุณธรรมและจริยธรรม สามารถให้คำแนะนำผู้ใต้บังคับบัญชา ให้ปฏิบัติตามระเบียบและกฎหมายได้อย่างถูกต้อง ช่วยกันทำประโยชน์ต่อประชาชน ประเทศชาติและขับเคลื่อนงานวัฒนธรรมต่อไป” ปลัดกระทรวงวัฒนธรรม กล่าว
วันพุธที่ 17 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 17 พฤศจิกายน 2564 เวลา 17.00 น. สามารถสัญจรผ่านได้ 17 สายทาง สัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 17 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด สามารถสัญจรผ่านได้ 17 สายทาง และไม่สามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 17 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ บุรีรัมย์ มหาสารคาม ร้อยเอ็ด สุพรรณบุรี และนครปฐม รวม 23 สายทาง สามารถสัญจรผ่านได้ 17 สายทาง และไม่สามารถสัญจรผ่านได้ 6 สายทาง แบ่งเป็น น้ำท่วมสูง 5 สายทาง (5 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 40 เซนติเมตร (ช่วง กม. ที่ 1+200 - 3+800)
3. สายทาง สร.022 สะพานมิตรภาพ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 70 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 7+250)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. จะเร่งดำเนินแผนการฟื้นฟูซ่อมแซมเส้นทางที่ได้รับผลกระทบ เพื่อบรรเทาความเดือดร้อนในการสัญจรของประชาชน เพื่อให้ประชาชนสามารถใช้เดินทางสัญจรได้อย่างปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันเสาร์ที่ 16 ตุลาคม 2564
รัฐมนตรีว่าการกระทรวงยุติธรรม เร่งกรมราชทัณฑ์ฉีดวัคซีนโควิดเข็มสอง หลังฉีดเข็มแรกครบแล้ว ยันดูแลผู้ต้องขังทุกคนตามมาตรฐานสาธารณสุข-หลักสิทธิมนุษยชน
รัฐมนตรีว่าการกระทรวงยุติธรรม เร่งกรมราชทัณฑ์ฉีดวัคซีนโควิดเข็มสอง หลังฉีดเข็มแรกครบแล้ว ยันดูแลผู้ต้องขังทุกคนตามมาตรฐานสาธารณสุข-หลักสิทธิมนุษยชน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าการฉีดวัคซีนป้องกันโควิด-19 ให้กับผู้ต้องขังว่า ขณะนี้กรมราชทัณฑ์ได้ดำเนินการฉีดวัคซีนเข็มแรกให้กับผู้ต้องขังไปแล้ว 212,932 คน จากผู้ต้องขังทั้งหมด 284,190 คน โดยผู้ต้องขังอีก 71,258 คน เป็นผู้ติดเชื้อโควิดที่ต้องรอการฉีดวัคซีนหลังจากที่หายแล้ว 1-3 เดือน โดยทางกรมราชทัณฑ์ได้วัคซีนจากกรมควบคุมโรคมาทั้งหมด 226,040 โดส โดยในส่วนที่เหลือได้ส่งมอบให้กับโรงพยาบาลแม่ข่ายเพื่อนำไปดำเนินการฉีดให้กับประชาชนต่อไป ในส่วนของการฉีดวัคซีนเข็มที่สอง ขณะนี้ฉีดให้กับผู้ต้องขังไปแล้ว 66,416 ราย ซึ่งวัคซีนเข็มที่สองกรมราชทัณฑ์จะได้รับจากกรมควบคุมโรค 226,040 โดส จะได้รับภายในเดือน ต.ค.นี้ โดยตนได้กำชับให้กรมราชทัณฑ์นำวัคซีนแจกจ่ายให้ทุกเรือนจำเพื่อฉีดให้กับผู้ต้องขังทุกคน ซึ่งจะทำให้การควบคุมสถานการณ์โควิดภายในเรือนจำทำได้ง่ายมากขึ้น
"ผมได้เร่งให้กรมราชทัณฑ์เร่งแจกจ่ายวัคซีนให้แก่ทุกเรือนจำทันทีเมื่อเราได้รับวัคซีนมาจากกรมควบคุมโรค เพื่อให้การแพร่ระบาดของเชื้อโควิดในเรือนจำลดลงจนค่อยๆหมดไป เพราะจะทำให้การดูแลผู้ต้องขังเป็นไปได้ง่ายมากขึ้น ตนยืนยันว่ากรมราชทัณฑ์ดูแลผู้ต้องขังทุกคนตามมาตรฐานของกระทรวงสาธารณสุข รวมถึงหลักสิทธิมนุษยชน ซึ่งผู้ต้องขังจะต้องได้รับวัคซีนครบทั้งสองเข็มโดยเร็วที่สุด เพื่อให้ญาติพี่น้องเกิดความสบายใจต่อการดูแลของกรมราชทัณฑ์" นายสมศักดิ์ กล่าว
วันอังคารที่ 23 สิงหาคม 2565
การท่าเรือแห่งประเทศไทย ลงนามร่วมกับ บริษัท โทรคมนาคมแห่งชาติ จำกัด (มหาชน) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที 3
...
วันนี้ (23 สิงหาคม 2565) ตามนโยบายกระทรวงคมนาคม โดยท่านศักดิ์สยาม ชิดชอบ และ ดร.อธิรัฐ รัตนเศรษ ให้การท่าเรือแห่งประเทศไทย.(กทท.).เร่งพัฒนาโครงการท่าเรือแหลมฉบัง ระยะที่ 3 นั้น กทท. จึงดำเนินการจัดพิธีลงนามบันทึกข้อตกลง (Memorandum of Agreement : MOA) ระหว่าง กทท. และบริษัท โทรคมนาคมแห่งชาติ จำกัด (มหาชน) National Telecom Public Company Limited (NT) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที่ 3 ณ ท่าเรือแหลมฉบัง โดยมีนายเกรียงไกร ไชยศิริวงศ์สุข ผู้อำนวยการ กทท. และ พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จำกัด (มหาชน) ร่วมลงนามในบันทึกข้อตกลงฯ พร้อมด้วยนายบัณฑิต สาครวิศวะ ผู้อำนวยการท่าเรือแหลมฉบัง และนายสรพงษ์ ศิริพันธุ์ ผู้ช่วยกรรมการผู้จัดการใหญ่ บริษัท โทรคมนาคมแห่งชาติ จำกัด (มหาชน) ร่วมเป็นสักขีพยานฯ ณ ห้องประชุมชั้น 17 อาคารที่ทำการ กทท.
สำหรับการลงนามในบันทึกข้อตกลงดังกล่าว เป็นไปตามมติคณะรัฐมนตรีที่ได้มีมติอนุมัติโครงการ พัฒนาท่าเรือแหลมฉบัง ระยะที่ 3 ตามที่สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) เสนอ เพื่อเพิ่มขีดความสามารถท่าเรือแหลมฉบังในการรองรับอุปสงค์จากปริมาณตู้สินค้าที่คาดว่าจะเพิ่มขึ้นในอนาคต และสนับสนุนการเป็นประตูการค้า สำหรับพัฒนาอุตสาหกรรมและการค้าของประเทศไทย ที่เชื่อมโยงกับประเทศเพื่อนบ้าน และเพิ่มพูนขีดความสามารถในการแข่งขันของประเทศ ซึ่งเป็นส่วนงานหนึ่ง ที่สนับสนุนแผนยุทธศาสตร์ชาติ 20 ปี ด้านการสร้างความสามารถในการแข่งขันอย่างแท้จริงประกอบกับ การท่าเรือฯ ตรวจสอบพบว่า มีระบบเคเบิลใต้น้ำใยแก้วเส้นเพชรบุรี-ศรีราชา ของบริษัท โทรคมนาคมแห่งชาติ จำกัด (มหาชน) อยู่ในพื้นที่ก่อสร้างโครงการพัฒนาท่าเรือแหลมฉบัง ระยะที่ 3 ณ ท่าเรือแหลมฉบัง ซึ่งการท่าเรือฯ และบริษัท โทรคมนาคมแห่งชาติ จำกัด (มหาชน) ได้ประชุมหารือร่วมกันในการรื้อย้ายระบบเคเบิลใต้น้ำดังกล่าว เพื่อให้การก่อสร้างโครงการพัฒนาท่าเรือแหลมฉบังเป็นไปตามที่กำหนด จนนำมาสู่การจัดทำบันทึกข้อตกลงฉบับนี้ เพื่อชดเชยเยียวยาการรื้อย้ายระบบเคเบิลใต้น้ำใยแก้วเส้นเพชรบุรี - ศรีราชา ในวงเงิน 250 ล้านบาท ให้แก่บริษัท โทรคมนาคมแห่งชาติ จำกัด (มหาชน)
ผู้อำนวยการ กทท. กล่าวว่า กทท. เล็งเห็นถึงความสำคัญของโครงการพัฒนาท่าเรือแหลมฉบัง ระยะที่ 3 ซึ่งเป็นระบบการขนส่งทางน้ำที่มีความสำคัญต่อระบบเศรษฐกิจของประเทศ และการลงนามในบันทึกข้อตกลง ครั้งนี้ จะเป็นก้าวแรกที่จะนำไปสู่การเชื่อมโยงพื้นที่ระเบียงเขตเศรษฐกิจสู่นานาประเทศและเป็นการพัฒนาระบการขนส่งและโลจิสติกส์ของประเทศให้เทียบเท่ามาตรฐานสากล รวมทั้งเป็นการเพิ่มศักยภาพในการรองรับปริมาณตู้สินค้าที่เพิ่มมากขึ้นในอนคต อันเป็นประโยชน์ในภาพรวมของเทศ ต่อไป
วันศุกร์ที่ 16 กรกฎาคม 2564
ปลัดสธ. นำคณะผู้บริหารถวายราชสักการะพระบรมราชชนก สมเด็จย่า และกรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุขไทย
ปลัดกระทรวงสาธารณสุข นำคณะผู้บริหาร สักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนี และพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุข
ปลัดกระทรวงสาธารณสุข นำคณะผู้บริหาร สักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนี และพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุข ในการปฏิบัติภารกิจดูแลประชาชนต่อสู้กับโรคระบาดติดเชื้อโควิด 19
วันนี้ (16 กรกฎาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนีและสมเด็จพระเจ้าบรมวงศ์เธอ กรมพระยาชัยนาทนเรนทร ซึ่งทุกพระองค์ทรงมีคุณูปการต่อประเทศชาติ โดยเฉพาะด้านการแพทย์และการสาธารณสุขไทย ทำให้เจริญก้าวหน้าทัดเทียมอารยประเทศเสมอมา ในวันนี้ ได้นำคณะผู้บริหารร่วมบวงสรวงสักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดิษฐานบนแท่นฐานเดียวกัน และพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อัญเชิญพระมิ่งขวัญมาสถิตปกป้องดูแลชาวสาธารณสุขทั้งประเทศ ให้มีกำลังกาย กำลังใจ ปฏิบัติภารกิจต่อสู้กับโรคระบาดติดเชื้อโควิด 19 ได้อย่างลุล่วง ทำประโยชน์แก่ประเทศชาติ และดูแลพี่น้องชาวไทยทุกคนให้ปลอดภัย
นายแพทย์เกียรติภูมิกล่าวต่อว่า กรณีผู้ไม่หวังดีซึ่งอาจเป็นบุคคลที่มีความเห็นต่างมากระทำการลบหลู่นำสีมาสาดต่อพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชนก สมเด็จพระศรีนครินทราบรมราชชนนีและพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทรเมื่อกลางดึกของคืนวันที่ 9 กรกฎาคมที่ผ่านมา นั้นถือว่าเป็นการกระทำที่ชั่วร้าย หยาบช้า ไม่เหมาะสมอย่างยิ่ง ทำให้ชาวกระทรวงสาธารณสุขมีความรู้สึกสะเทือนใจในสิ่งที่เกิดขึ้น
“ความคิดเห็นขัดแย้ง เรามีช่องทางและระบบสื่อสาร รับเรื่องร้องเรียน ร้องทุกข์ อำนวยความสะดวกให้แก่ประชาชน การกระทำเช่นนี้ไม่มีประโยชน์ มีแต่จะสร้างข้อแม้ของการขัดแย้งให้เพิ่มมากขึ้น สมเด็จพระบิดา สมเด็จย่า และกรมพระยาชัยนาทนเรนทร ทุกพระองค์มีคุณูปการ ทำประโยชน์ให้วงการแพทย์และสาธารณสุข ขอประณามการกระทำในครั้งนี้ และจะดำเนินการตามกระบวนการทางกฎหมายให้ถึงที่สุด” นายแพทย์เกียรติภูมิกล่าว
***************************** 16 กรกฎาคม 2564
วันศุกร์ที่ 2 กรกฎาคม 2564
“อนุทิน” ยืนยันทุกฝ่ายร่วมดูแลแรงงานที่เดินทางกลับภูมิลำเนาเต็มที่
รองนายกรัฐมนตรีและรัฐมนตรีว่าการกระทรวงสาธารณสุข ยืนยันทุกฝ่ายทำงานอย่างเต็มที่มอบนายแพทย์สาธารณสุขจังหวัดดูแลผู้ที่เดินทางกลับภูมิลำเนา พร้อมเตรียมทรัพยากร บุคลากร ยาเวชภัณฑ์
รองนายกรัฐมนตรีและรัฐมนตรีว่าการกระทรวงสาธารณสุข ยืนยันทุกฝ่ายทำงานอย่างเต็มที่มอบนายแพทย์สาธารณสุขจังหวัดดูแลผู้ที่เดินทางกลับภูมิลำเนา พร้อมเตรียมทรัพยากร บุคลากร ยาเวชภัณฑ์
วันนี้ (2 กรกฎาคม 2564) ที่ศูนย์รับวัคซีนโควิด 19 มหาวิทยาลัยธรรมศาสตร์ รังสิต จ.ปทุมธานีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุระ วิเศษศักดิ์รองปลัดกระทรวงสาธารณสุข และคณะ ตรวจเยี่ยมการปฏิบัติงานและให้กำลังใจบุคลากรทางการแพทย์และอาสาสมัคร โดยมี ศ.ดร.สุรพล นิติไกรพจน์ ประธานคณะกรรมการบริหาร โรงพยาบาลธรรมศาสตร์เฉลิมพระเกียรติและคณะให้การต้อนรับ
นายอนุทิน กล่าวว่า ขณะนี้สถานการณ์การแพร่ระบาดในพื้นที่ กทม. และปริมณฑล ยังคงพบผู้ติดเชื้อเพิ่มขึ้นบุคลากรทางการแพทย์และสาธารณสุข บุคลากรด่านหน้าทุกฝ่าย ได้ร่วมมือกันทำงานอย่างเต็มที่ ทั้งการทำงานเชิงรุกในพื้นที่ที่มีการระบาด เพิ่มจำนวนเตียงในโรงพยาบาลสนาม/เตียงไอซียู และมาตรการHome Isolation ให้ผู้ป่วยกลุ่มสีเขียวมีอาการน้อยหรือไม่มีอาการให้รักษาตัวที่บ้าน โดยมีแพทย์ดูแลใกล้ชิด สำหรับพื้นที่ต่างจังหวัดให้นายแพทย์สาธารณสุขจังหวัดดูแลแรงงานและผู้ที่เดินทางกลับภูมิลำเนา พร้อมเตรียมทรัพยากร บุคลากร ยา เวชภัณฑ์ อย่างเต็มที่ ส่วนการกระจายวัคซีนไปยังพื้นที่ต่างๆ พร้อมจัดหาเพิ่มตลอดเวลา ทุกขั้นตอนของการดำเนินงาน อ้างอิงจากคำแนะนำของคณะกรรมการวิชาการที่มีมาตรฐานตามหลักวิชาการ
นายอนุทินกล่าวต่อว่า สำหรับการตรวจเยี่ยมในวันนี้พบมีความพร้อม ทุกขั้นตอนได้มาตรฐาน มีบุคลากรในสังกัดมาปฏิบัติงาน อาทิ จากโรงพยาบาลธรรมศาสตร์เฉลิมพระเกียรติ คณะแพทยศาสตร์ คณะทันตแพทยศาสตร์คณะเภสัชศาสตร์ เป็นต้น รองรับการฉีดวัคซีนแก่ประชาชนที่ลงทะเบียนผ่านระบบ “หมอพร้อม” และช่องทางของโรงพยาบาล ได้ถึงวันละ 3,000 คน ช่วยแบ่งเบาภาระของกระทรวงสาธารณสุข และจ.ปทุมธานี โดยฉีดให้กับบุคลากรทางการแพทย์และสาธารณสุข บุคลากรด่านหน้า บุคลากรทางการศึกษา โดยเฉพาะเร่งฉีดในกลุ่มผู้สูงอายุและ 7 กลุ่มโรคเรื้อรัง ลดความรุนแรงของโรคและลดสูญเสีย เปิดให้บริการตั้งแต่วันที่ 7 มิถุนายน 2564 ที่ผ่านมาขณะนี้ฉีดไปแล้วกว่า 42,500 ราย นอกจากนี้ในส่วนโรงพยาบาลธรรมศาสตร์เฉลิมพระเกียรติได้ปรับพื้นที่อาคารกิตติวัฒนา ชั้น 3 เพื่อเพิ่มเตียงไอซียูสำหรับผู้ป่วยกลุ่มสีแดง อีก 32เตียง ขณะนี้อยู่ระหว่างเตรียมสถานที่ เครื่องมือและอุปกรณ์ เตรียมเปิดรับผู้ป่วยในสัปดาห์หน้า
*********************** 2 กรกฎาคม 2564
วันพฤหัสบดีที่ 11 พฤศจิกายน 2564
ประกาศ ขสมก. ประจำวันที่ 11 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย
ประกาศ ขสมก. ประจำวันที่ 11 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย
พนักงานขับรถโดยสารปรับอากาศ สาย 509 เพศชาย อายุ 30 ปี
วันพฤหัสบดีที่ 9 ธันวาคม 2564
รมช.ประภัตร ติดตามนายกรัฐมนตรี ลงพื้นที่จังหวัดสุพรรณบุรี เปิดงานการจ่ายเงินโครงการประกันรายได้เกษตรกรผู้ปลูกข้าว และมาตรการคู่ขนานปีการผลิต 2564/65
รมช.ประภัตร ติดตามนายกรัฐมนตรี ลงพื้นที่จังหวัดสุพรรณบุรี เปิดงานการจ่ายเงินโครงการประกันรายได้เกษตรกรผู้ปลูกข้าว และมาตรการคู่ขนานปีการผลิต 2564/65 ภายใต้ความร่วมมือระหว่างกระทรวงเกษตรและสหกรณ์ กระทรวงการคลัง และ ธ.ก.ส.
พลเอกประยุทธ์ จันทร์โอชา นายกรัฐมนตรี เป็นประธานในกิจกรรมส่งมอบเงินตามมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 ณ ธนาคารเพื่อการเกษตรและสหกรณ์การเกษตร (ธ.ก.ส.) สาขาตลาดกลางสินค้าเกษตรสุพรรณบุรี อำเภอศรีประจันต์ จังหวัดสุพรรณบุรี พร้อมด้วย นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายอาคม เต็มพิทยาไพสิฐ รัฐมนตรีว่าการกระทรวงการคลัง และนายธนารัตน์ งามวลัยรัตน์ ผู้จัดการ ธ.ก.ส.
รมช.ประภัตร เปิดเผยว่า โครงการดังกล่าวฯ เป็นความร่วมมือระหว่างกระทรวงเกษตรและสหกรณ์ กระทรวงการคลัง และ ธนาคาร ธ.ก.ส. ที่จะให้ความช่วยเหลือเยียวยาเกษตรกรผู้ปลูกข้าว โดยกระทรวงเกษตรฯ
ได้ดำเนินการประชาสัมพันธ์ให้เกษตรกรมาปรับปรุงและขึ้นทะเบียนเกษตรกรกับกระทรวงเกษตรฯ ให้เป็นปัจจุบัน
เพื่อใช้เป็นฐานข้อมูลกลางของประเทศ และเพื่อให้การช่วยเหลือเยียวยาเกษตรกร สำหรับโครงการประกันรายได้เกษตรกรผู้ปลูกข้าว ปี 2564/65 นั้น ได้รับการอนุมัติวงเงินงบประมาณเพิ่มเติมจากคณะรัฐมนตรี เมื่อวันที่ 30 พฤศจิกายน 2564 และคณะกรรมการ ธ.ก.ส. เมื่อวันที่ 3 ธันวาคม 2564 จำนวน 74,569 ล้านบาท เป้าหมายเกษตรกร 4.69 ล้านครัวเรือน
สำหรับโครงการประกันรายได้เกษตรกรผู้ปลูกข้าว ปี 2564/65 จะประกันราคาให้กับเกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน โดยจะโอนเงินเข้าบัญชีของเกษตรกรโดยตรงตามข้อมูลทะเบียนเกษตรกรของกระทรวงเกษตรและสหกรณ์ และผ่านการประชุมของคณะอนุกรรมการกำกับดูแลและกำหนดเกณฑ์กลางอ้างอิงฯ งวดที่ 3 - 7 ในช่วงระหว่างวันที่ 9 – 13 ธันวาคม 2564 รวมทั้งสิ้น 3.58 ล้านครัวเรือน เป็นเงินจำนวนกว่า 64,000 ล้านบาท สำหรับในพื้นที่จังหวัดสุพรรณบุรี
มีการโอนเงินให้เกษตรกร จำนวน 51,203 ครัวเรือน วงเงิน 1,064 ล้านบาท ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส.
ทั่วประเทศ
นอกจากนี้ เพื่อเป็นการยกระดับราคาข้าวเปลือก ธ.ก.ส. ยังได้ดำเนินมาตรการคู่ขนานผ่านโครงการสินเชื่อชะลอการขายข้าวเปลือกนาปี ปีการผลิต 2564/65 เพื่อให้เกษตรกรมีเงินทุนหมุนเวียนระหว่างชะลอการขายข้าว ไม่ต้องเร่งขายข้าวเปลือกในช่วงที่ผลผลิตออกสู่ตลาดจำนวนมากและราคาตกต่ำ วงเงินสินเชื่อรวมกว่า 20,000 ล้านบาท โดยไม่คิดดอกเบี้ยกับเกษตรกร เป็นระยะเวลา 5 เดือน ตั้งเป้าดูดซับปริมาณข้าวเปลือก 2 ล้านตัน ประกอบด้วย ชนิดข้าวเปลือกหอมมะลิในเขต 23 จังหวัด ได้แก่ จังหวัดในภาคตะวันออกเฉียงเหนือ 20 จังหวัด และภาคเหนือ 3 จังหวัด (เชียงราย เชียงใหม่ พะเยา) ข้าวเปลือกหอมมะลินอกเขต 23 จังหวัด ข้าวเปลือกเจ้า ข้าวเปลือกปทุมธานี 1 และข้าวเปลือกเหนียวอีกด้วย
วันพุธที่ 11 สิงหาคม 2564
นายกฯ ชื่นชมนักวิจัยไทย พัฒนาชุดตรวจโควิด-19 และวัคซีนป้องกันโควิด-19 แบบพ่นจมูก ความสำเร็จของการใช้วิทยาศาสตร์เทคโนโลยีและนวัตกรรม
นายกฯ ชื่นชมนักวิจัยไทย พัฒนาชุดตรวจโควิด-19 และวัคซีนป้องกันโควิด-19 แบบพ่นจมูก ความสำเร็จของการใช้วิทยาศาสตร์เทคโนโลยีและนวัตกรรม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรี พลเอก ประยุทธ์ จันทร์โอชา ชื่นชมทีมนักวิจัยไทยจากสำนักงานพัฒนาวิทยาศาสตร์และเทคโนโลยีแห่งชาติ (สวทช.) ภายใต้การกำกับของกระทรวงการอุดมศึกษา วิทยาศาสตร์ วิจัยและนวัตกรรม ที่ผลิตผลงานที่เป็นการป้องกันการแพร่ระบาดโควิด-19 คือ 1) ศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) ได้พัฒนาวัคซีนป้องกันโรคโควิด-19 แบบพ่นจมูก ชนิด Adenovirus-based และ Influenza-based ซึ่งผ่านการทดสอบการกระตุ้นภูมิคุ้มกันในหนูทดลองเรียบร้อยแล้ว พบว่ามีประสิทธิภาพต่อการคุ้มโรคที่เกิดขึ้น ปลอดภัยไม่มีปัญหา และ 2) ศูนย์นาโนเทคโนโลยีแห่งชาติ (นาโนเทค) ได้พัฒนา “NANO COVID-19 Antigen Rapid Test “ เป็นชุดตรวจคัดกรองเชื้อโควิด-19 แบบรวดเร็ว ที่มีความไวและความแม่นยำสูงมาก
สำหรับการพัฒนาวัคซีนแบบพ่นจมูก พบว่าการทดสอบในหนูทดลองนอกจากไม่มีอาการป่วยแล้ว ยังมีน้ำหนักเพิ่มขึ้น จากนี้ จะมีการยื่นเอกสารต่อสำนักงานคณะกรรมการอาหารและยา (อย.) เพื่อขอทดสอบในมนุษย์ โดยจะร่วมกับราชวิทยาลัยจุฬาภรณ์ วางแผนทดสอบประสิทธิภาพวัคซีนกับเชื้อโควิด-19 สายพันธุ์เดลตา ซึ่งหากได้รับอนุมัติเร็ว คาดว่าจะเริ่มทดสอบในมนุษย์เฟสแรกปลายปี 2564 นี้ และต่อเนื่องเฟส 2 ในเดือนมีนาคม ปี65 หากได้ผลดีจะสามารถผลิตออกมาใช้ได้ประมาณกลางปีหน้า
ขณะที่ การพัฒนาชุดตรวจคัดกรองเชื้อโควิด-19 แบบรวดเร็ว โดยศูนย์นาโนเทคนั้น มีจุดแข็งด้านการใช้งานที่สะดวก รวดเร็วสามารถตรวจหาตัวเชื้อได้ในเวลาเพียง 15 นาที มีความไว 98% และความจำเพาะสูงถึง 100% ใช้ตรวจคัดกรองผู้ป่วยโควิด-19 เบื้องต้นได้ ช่วยลดปริมาณผู้ป่วยที่ต้องตรวจด้วยวิธีการ RT-PCR ลดค่าใช้จ่าย ลดภาระงานในระบบสาธารณสุข และทางศูนย์ฯกำลังเร่งผลักดันการถ่ายทอดเทคโนโลยีและรูปแบบการใช้ประโยชน์ เพื่อให้สามรถผลิตใช้เองได้ในประเทศ ตอบสนองความมั่นคงทางด้านสาธารณสุขตามนโยบายรัฐบาล
นางสาวรัชดา ยังให้ข้อมูลความก้าวหน้าของการวิจัยพัฒนาวัคซีนโควิด-19 ชนิด mRNA ใประเทศไทยด้วยว่า ศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย ขณะนี้ได้ทดสอบการฉีดวัคซีน “ChulaCov19” ให้กับอาสาสมัครแล้ว เพื่อศึกษาประสิทธิภาพสูงสุดของปริมาณวัคซีนที่จะสร้างภูมิคุ้มกันอย่างเหมาะสม
ภายใต้การดูแลของทีมแพทย์ผู้เชี่ยวชาญ พยาบาล และทีมนักวิจัย และลำดับต่อไป จะเข้าสู่การทดสอบทางคลินิก ระยะที่ 2 จำนวน 150-300 คน คาดจะเริ่มต้นฉีดได้ในเดือนส.ค.นี้
“นายกรัฐมนตรีติดตามความคืบหน้าและชื่นชมในความสามารถของนักวิจัยไทย ภายใต้สถานการณ์โควิด-19 คนไทยได้ผลิตผลงานที่เป็นความก้าวหน้าทางวิทยาศาสตร์การแพทย์ เป็นประโยชน์ต่อสังคมอย่างมาก แม้ยังจะต้องใช้เวลาในการทดสอบผลให้แน่ชัดอีกระยะหนึ่ง แต่ความก้าวหน้าต่าง ๆ ถือเป็นตัวบ่งชี้ศักยภาพของประเทศที่เราจะสามารถลดการนำเข้าเวชภัณฑ์ เสริมความมั่นคงทางสาธารณสุข และที่สำคัญ ความสำเร็จเหล่านี้จะเป็นแรงบันดาลใจให้เยาวชนสนใจวิทยาศาสตร์และเทคโนโลยีมากขึ้น ซึ่งเป็นสิ่งที่ประเทศต้องการ” นางสาวรัชดา กล่าว
วันอังคารที่ 21 ธันวาคม 2564
Govt Spokesperson: PM orders immediate action against diesel price hike
Govt Spokesperson: PM orders immediate action against diesel price hike
December 19, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the planned operation halt of 50% of trucks (approx. 200,000 trucks) under the Land Transportation Association of Thailand (LTFT), announced earlier, to protest against diesel price hike, and ordered Ministry of Energy to immediately seek assistance measures, taking into consideration voices of all stakeholders.
According to the Government Spokesperson, the Government is well aware of the diesel price volatility. As an urgent measure, Ministry of Energy and concerned agencies have pegged diesel oil price to not over 30 Baht/liter to alleviate the plight of truck operators. As for the medium and long-term measures, the cabinet has just approved in principle a Royal Decree on the amendment of the loan limit to stabilize the domestic fuel price level, B.E. 2021, which prescribes an increase of the ceiling amount from 20 billion to 30 billion Baht.
The Government would like to ask the truck operators to understand the global oil price situation which fluctuate according to the market mechanism, supply and demand. The Prime Minister has instructed Ministry of Energy and concerned agencies to closely monitor fuel prices and take immediate action when necessary to minimize the impact against people’s lives. If the LTFT trucks cease their operation, the impact will be vast. Thai economy, which is now recovering, and the festive New Year mood will be affected.
วันอังคารที่ 7 มิถุนายน 2565
ข่าวนายกรัฐมนตรีเผยแพร่ผ่านเฟสบุ๊คไทยคู่ฟ้า
การลงพื้นที่จังหวัดภูเก็ต เมื่อวันที่ 6 มิถุนายน 2565
นายกฯ ติดตามความก้าวหน้า “การจัดการศึกษา จ.ภูเก็ต” รัฐผนึกกำลังเอกชน ร่วมขับเคลื่อนเศรษฐกิจ - การท่องเที่ยว
นายกฯ เปิดสัมมนา Thailand Tourism Congress 2022 ชูกลยุทธ์ “SMILES” สร้างท่องเที่ยวเชิงคุณภาพ กระจายรายได้สู่ประชาชน พร้อมขอบคุณทุกภาคส่วนร่วมขับเคลื่อน Phuket Sandbox
วันพุธที่ 22 ธันวาคม 2564
PM wishes Thai people happiness and peace
PM wishes Thai people happiness and peace
December 21, 2021, at 0845hrs, at Santi Maitri Building, Government House, prior to the cabinet meeting, Prime Minister and Defense Minister Gen. Prayut Chan-o-cha joined Ministry of Tourism and Sports in promoting the event “Amazing Thailand Countdown 2022 – Amazing New Chapters” in 5 tourism provinces, i.e., Phuket, Chiang Mai, Rayong, Nakhon Ratchasima, and Phra Nakhon Si Ayutthaya. Minister of Tourism and Sports, and Governor of the Tourism Authority of Thailand (TAT) reported that the event will be held with an aim to promote domestic tourism, and generate revenues of the local people, as well as to boost public confidence on SHA-standardized tourism. The Prime Minister also made the New Year wishes for Thai people’s happiness and peace, and for everyone to overcome the COVID-19 situation together.
He, then, was presented with Ministry of Culture’s promotion of activities and performances for 2022 New Year celebration, which include student performance of Khon, worldwide cross-year prayers, arts and cultural activities, cultural tourism, and the visits to creative learning sites in art, culture and history. The Prime Minister encouraged Thai students to preserve Thai culture and invited the public to join 2022 cross-year prayers.
The Prime Minister also joined promotional activity for the “18th National Herb Fair and Annual Conference on Thai Traditional Medicine, Folk and Alternative Medicines”. Deputy Minister of Public Health presented him with a basket of herbal products, manufactured under the concept “Cannabis leads Thailand, Herbs Build the Nation” to elevate Thai traditional medicine, folk and alternative medicines. The Prime Minister made inquiries with interest, and advised promotion of herbs growing for household use and earnings.
วันอังคารที่ 5 เมษายน 2565
​โฆษกรัฐบาลเผย นายกฯ ชื่นชมทีมนักเทควันโดหญิงทีมชาติไทยสร้างชื่อให้ประเทศคว้ารางวัล 1 เหรียญทอง 1 เหรียญเงิน 1 เหรียญทองแดง ในรายการ Spanish Open 2022
“น้องเทนนิส” ฟอร์มยอดเยี่ยมได้เหรียญทอง
วันนี้ (5 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักเทควันโดหญิงทีมชาติไทยที่ประสบความสำเร็จ รวมทั้งขอบคุณนักกีฬาทุกคนที่ตั้งใจฝึกซ้อมเป็นตัวแทนสร้างชื่อเสียงให้ประเทศ ในการแข่งขันเทควันโด Spanish Open 2022 (สเปน โอเพ่น 2022) เมืองอาลิกันเต้ ประเทศสเปน
ซึ่งผลการแข่งขันนักเทควันโดไทยสร้างฝีมือให้ทั่วโลกเห็น สามารถคว้าชัยชนะมาได้ 3 เหรียญ 1 เหรียญทองจากรุ่นน้ำหนักไม่เกิน 53 กิโลกรัม ผลงานของ “น้องเทนนิส” พาณิภัค วงศ์พัฒนกิจ นักเทควันโดหญิงทีมชาติไทยเจ้าของเหรียญทองโอลิมปิกปี 2020 1 เหรียญเงิน และ 1 เหรียญทองแดง โดยเหรียญเงินเป็นผลงานของ “น้องนก” พรรณนภา หาญสุจินต์ ดีกรีแชมป์เทควันโดโลกปี 2019 จากรุ่นน้ำหนักไม่เกิน 57 กิโลกรัมหญิง และเหรียญทองแดงเป็นของ “น้องใบเตย” ศศิกานต์ ทองจันทร์ จากรุ่นน้ำหนักไม่เกิน 62 กิโลกรัมหญิง
โฆษกรัฐบาลกล่าวชื่นชมนักกีฬาทุกคน สำหรับวินัยการฝึกซ้อม เพื่อพัฒนาความสามารถ เข้าร่วมแข่งขันด้วยสติและสมาธิ รวมทั้งขอบคุณผู้มีส่วนเกี่ยวข้องส่วนสนับสนุนนักกีฬาทุกคน และยินดีกับผู้ที่ประสบความสำเร็จจนคว้าเหรียญกลับมาให้คนไทยได้ร่วมกันภาคภูมิใจและสร้างชื่อเสียงให้กับประเทศไทยในระดับโลกอีกครั้ง โดยน้องเทนนิส “น้องเทนนิส” แม้จะร่วมแข่งขันในรุ่น 53 กิโลกรัม จากที่เคยแข่งรุ่น 49 กิโลกรัม ก็ยังทำผลงานได้ดีคว้าชัยชนะมาได้สำเร็จ จากการแข่งขันเมื่อวันที่ 3 เมษายน 2565
“นายกรัฐมนตรีชื่นชมความสามารถและความทุ่มเทอย่างหนักของนักกีฬาทุกคนที่เข้าร่วมการแข่งขันในครั้งนี้ จนสามารถคว้าชัยชนะและเหรียญรางวัลมาถึงสามรายการ สร้างความภาคภูมิใจให้กับคนไทยทั้งประเทศ ทั้งยังเป็นการแสดงศักยภาพความเป็นเลิศด้านกีฬาของคนไทยให้ทั่วโลกได้รับรู้ โดยนายกฯ ขอบคุณทุกฝ่ายที่เกี่ยวข้องไม่ว่าจะเป็นผู้ฝึกสอน ผู้สนับสนุนนักกีฬา หน่วยงานภาครัฐและภาคเอกชน ที่ช่วยผลักดันนักกีฬาไทยให้มีโอกาสเข้าร่วมการแข่งขันในระดับนานาชาติจนสามารถสร้างชื่อเสียงให้กับประเทศมาได้อย่างต่อเนื่อง สำหรับนักกีฬาที่ไม่ได้รับเหรียญรางวัล ก็ขอให้กำลังใจ อย่าท้อ ซึ่งต้องขอบคุณความมุ่งมั่นตั้งใจของทุกคนในการร่วมการแข่งขันในฐานะตัวแทนของประเทศ” นายธนกรฯ กล่าว
วันพฤหัสบดีที่ 19 สิงหาคม 2564
การประชุมคณะอนุกรรมการส่งเสริมคุณธรรมกระทรวงยุติธรรม
กระทรวงยุติธรรม ประชุมคณะอนุกรรมการส่งเสริมคุณธรรมกระทรวงยุติธรรม โดยกรมคุ้มครองสิทธิและเสรีภาพ ได้รับการคัดเลือกให้เป็น “องค์กรคุณธรรมต้นแบบโดดเด่นกระทรวงยุติธรรม ประจำปีงบประมาณ พ.ศ. ๒๕๖๔”
ในวันพุธที่ ๑๘ สิงหาคม ๒๕๖๔ เวลา ๑๕.๐๐ น. ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการส่งเสริมคุณธรรมกระทรวงยุติธรรม ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมีนายนิยม เติมศรีสุข รองปลัดกระทรวงยุติธรรม พร้อมด้วยคณะอนุกรรมการฯ และผู้แทนจากหน่วยงานที่เกี่ยวข้อง เข้าร่วมประชุม
สำหรับการประชุมในครั้งนี้ เป็นการพิจารณาผลการประเมินองค์กรคุณธรรมของหน่วยงานในสังกัดกระทรวงยุติธรรม ประจำปีงบประมาณ พ.ศ. ๒๕๖๔ ตามคู่มือการประเมินชุมชน องค์กร อำเภอ และจังหวัดคุณธรรม ภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙–๒๕๖๔) อีกทั้งเป็นการพิจารณาคัดเลือกองค์กรคุณธรรมต้นแบบโดดเด่นกระทรวงยุติธรรม ประจำปีงบประมาณ พ.ศ. ๒๕๖๔ ซึ่งที่ประชุมมีมติคัดเลือกให้ กรมคุ้มครองสิทธิและเสรีภาพ เป็นองค์กรคุณธรรมต้นแบบโดดเด่นของกระทรวงยุติธรรม ประจำปี พ.ศ. ๒๕๖๔
ทั้งนี้ เมื่อคณะอนุกรรมการส่งเสริมคุณธรรมระดับกระทรวงแต่ละกระทรวง คัดเลือกองค์กรคุณธรรมต้นแบบที่มีความโดดเด่นกระทรวงละ ๑ องค์กรแล้ว ศูนย์ปฏิบัติการต่อต้านการทุจริตกระทรวงยุติธรรม จะส่งผลการคัดเลือกองค์กรต้นแบบโดดเด่นไปยังกรมการศาสนา กระทรวงวัฒนธรรม เพื่อเสนอต่อคณะอนุกรรมการด้านการประเมินชุมชน องค์กร อำเภอ และจังหวัดคุณธรรม โดยมี ปลัดกระทรวงวัฒนธรรม เป็นประธาน ต่อไป
วันอังคารที่ 7 ธันวาคม 2564
๗ ธันวาคม ๒๕๖๔ วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
#๗ธันวาคม #สำนักงานปลัดกระทรวงกลาโหม
วันพุธที่ 10 พฤศจิกายน 2564
ครม. ไฟเขียว ตั้ง “บริษัทเคหะสุขประชา จำกัด (มหาชน) หนุนทำบ้านเช่า 100,000 หลัง ภายใน 4 ปี สำหรับกลุ่มเปราะบาง
....
นายธนกร วังบุญคงชนะ โฆษกรัฐบาล เผย ที่ประชุม ครม. มีมติเห็นชอบในหลักการการจัดตั้งบริษัทในเครือของการเคหะแห่งชาติ (กคช.) “บริษัทเคหะสุขประชา จำกัด (มหาชน)” (บมจ.เคหะสุขประชา) และเห็นชอบการปรับเพิ่มกรอบงบลงทุนประจำปีงบประมาณ พ.ศ. 2565 หมวดลงทุนอื่น ๆ
.
“บมจ.เคหะสุขประชา” เป็นกลไกสำคัญต่อการพัฒนาอสังหาริมทรัพย์ ภาคที่อยู่อาศัย รวมทั้งยกระดับเศรษฐกิจในครัวเรือนผู้มีรายได้น้อยในชุมชน โดยจะดำเนินการ ดังนี้
.
1.พัฒนาธุรกิจอสังหาริมทรัพย์ภาคที่อยู่อาศัย โดยจัดทำโครงการบ้านเช่าฯ จำนวน 100,000 หน่วย ภายใน 4 ปี (ปี 65 - 68)
.
2.รับซื้อทรัพย์สินมาบริหารการขาย โดยรับซื้ออาคารคงเหลือจาก กคช. เช่นโครงการบ้านเอื้ออาทร เป็นต้น
.
3.พัฒนาและบริหารชุมชน โดยจะบริหารชุมชนของโครงการบ้านเช่าฯ และรับจ้างดูแลโครงการตามแผนแม่บทฯ รวมจำนวน 200,000 หน่วย
.
4.พัฒนาเศรษฐกิจชุมชน (เศรษฐกิจสุขประชา) ในพื้นที่โครงการบ้านเช่า ประมาณ 330 โครงการ
.
5.บริหารทรัพย์สินรอการพัฒนา Sunk cost จำนวน 94 แปลง (4,571 ไร่)
.
นโยบายดังกล่าวจะช่วยยกระดับคุณภาพชีวิตในกลุ่มเปราะบาง ผู้สูงอายุ ผู้พิการ ผู้มีสถานะโสด กลุ่มครัวเรือนใหม่และกลุ่มครอบครัว ซึ่งสอดคล้องกับแผนแม่บทการพัฒนาที่อยู่อาศัย ระยะ 20 ปี (ปี 60 - 79)
.
อ่านเพิ่มเติม คลิกhttps://www.thaigov.go.th/news/contents/details/47997
#ไทยคู่ฟ้า#ร่วมต้านโควิด19
-------------------
วันอาทิตย์ที่ 6 กุมภาพันธ์ 2565
“ผู้ติดยาเสพติด คือ ผู้ป่วย” ตั้งเป้า ขยายบริการรักษาครอบคลุมทั่วประเทศ เน้นหลักสมัครใจ - เข้าถึงง่าย
.....
คณะกรรมการบำบัดรักษาและฟื้นฟูผู้ติดยาเสพติด ตั้งเป้าหมายปีนี้ จะขยายบริการบำบัดรักษาและฟื้นฟูสมรรถภาพผู้ติดยาเสพติดให้ครอบคลุมทุกพื้นที่ ในรูปแบบการจัดตั้งคลินิก หอผู้ป่วยในจิตเวชและยาเสพติดใน รพ.สังกัดกรมสุขภาพจิต รพ.ศูนย์ รพ.ชุมชน ที่มีความพร้อม และ รพ.ทุกแห่งทั่วประเทศ ให้ผู้ติดยาเสพติดเข้าถึงบริการได้ง่าย พร้อมทั้งมีระบบติดตามเพื่อป้องกันไม่ให้ผู้ป่วยกลับไปเสพยาซ้ำ
.
นอกจากนี้ ยังเห็นชอบร่างกฎหมายลำดับรองใต้ประมวลกฎหมายยาเสพติด 6 ฉบับ และแนวทางพัฒนาระบบบำบัดยาเสพติดของประเทศ โดยสิ่งสำคัญ คือ การสร้างแนวคิดในสังคมว่า “ผู้ติดยาเสพติด คือ ผู้ป่วยที่ควรเข้าถึงการบำบัด” และใช้กลไกการรักษาแบบสมัครใจเป็นหลักในการบริหารจัดการ ซึ่งทุกภาคส่วนต้องช่วยกันสร้างสังคมให้เข้มแข็ง พร้อมคืนคนดีสู่สังคมต่อไป
#ไทยคู่ฟ้า#ร่วมต้านโควิด19
-------------------